Da dumi-dumi: Gwamna El-Rufai ya rantsar da sabbin kwamishinoni (hotuna) ▷ Legit.ng
Da dumi-dumi: Gwamna El-Rufai ya rantsar da sabbin kwamishinoni (hotuna)
11 days ago 3024 views by Aisha Musa
Gwamnan jihar Kaduna, Mallam Nasir Ahmed El-Rufai ya rantsar da sabbin kwamishinoni 13 a ma’aikatun gwamnatinsa karo na biyu.
Gwamna El-Rufai ya gabatar sunayen mutane 14 da yake so su zama mambobin majalisarsa a gaban majalisan dokoki Jihar, amma sai majalisar ta ki amincewa da sunan wanda ya gabatar a matsayin kwamishinan ma’aikatar noma saboda caccakar gwamnatin El-Rufai da ya saba yi.
An rantsar da sauran 13 cikin murna da farin ciki a fadar gwamnatin jihar Kaduna.
Kwamishinonin da aka rantsar sun hada da: Ja’afaru Ibrahim Sani, ma’aikatar da ke kula da harkokin karamar hukuma; Idris Samaila Nyam, Ma’aikatar kasuwanci, kirkire-kirkire da fasaha; Shehu Usman Makarfi, Ma’aikatar ilimi; Ibrahim Garba Hussaini, M’aikatar muhalli da ma’adinai; Kabir Muhammad Mato, Ma’aikatar ci gaban wasanni; Balaraba Aliyu-Inuwa, Ma’aikatar ayyukan jama’a da ababen more rayuwa da kuma Samuel Peter Aruwan, Ma’aikatar tsaron cikin gida da harkokin cikin gida.
KU KARANTA KUMA: Shan kayan zaki na janyo cutar daji - Bincike
Sauran sun hada da: Fausat Adebola Ibikunle, Ma’aikatar gidaje da ci gaban birane; Mohammed Bashir Saidu, Ma’aikatar kudi; Hafsat Mohammed Baba, Ma’aikatar ci gaban jama’a; Aisha Dikko, Ma’aikatar shari’a; Mista Thomas Gyang, Kwamishinan tsare-tsare da kasafin kudi; Alhaji Hassan Mahmud, kwamishina a ofishin gwamna kan zanga-zanga, barna da gyara.
Kaduna State News TodayHausa NewsNasir Ahmad El-Rufai Latest NewsJihar Kaduna Latest NewsGwamnan Jihar Kaduna Nasir El-Rufai Latest News
28 minutes ago 666 views
Abdulsalami ya bayyana babban abinda ke haddasa matsalar rashin tsaro a Najeriya